AAV งบฯ ไตรมาส 1 ขาดทุนเพิ่ม 178% เซ่นพิษโควิด ฉุดรายได้ลดวูบ
AAV งบฯ ไตรมาส 1 ขาดทุนเพิ่ม 178% มาที่ 1.86 พันลบ. จากปีก่อนขาดทุน 671.48 ลบ. เซ่นพิษโควิด ฉุดรายได้ลดวูบ
AAV งบฯ ไตรมาส 1 ขาดทุนเพิ่ม 178% มาที่ 1.86 พันลบ. จากปีก่อนขาดทุน 671.48 ลบ. เซ่นพิษโควิด ฉุดรายได้ลดวูบ
14 พ.ค. 2564

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 ดังนี้

โดยผลการดำเนินงานงวดไตรมาสดังกล่าวขาดทุนเพิ่มขึ้น 177.68% เนื่องจากมีรายได้รวมทั้งสิ้น 1,350.8 ล้านบาท ลดลงร้อยละ 86 จากไตรมาส 1/63 เท่ากับ 9,399 ล้านบาท โดยหลักมาจากรายได้จากการขายและการให้บริการ 1,146.6 ล้านบาท ลดลงร้อยละ 85 จากช่วงเดียวกันของปีก่อน เนื่องจากการแพร่ระบาดของเชื้อไวรัส COVID-19 ระลอกใหม่ที่เริ่มในช่วงปลายเดือนธันวาคม 2563 และการออกมาตรการคุมเข้มในบางพื้นที่ ส่งผลต่อต้องการเดินทางของผู้โดยสารในประเทศ กอปรกับการเดินทางระหว่างประเทศยังมีข้อจำกัด ทำให้จำนวนผู้โดยสารในงวดนี้หดตัวร้อยละ 78 มาอยู่ที่ 0.98 ล้านคน